ລັດຖະສະພາກຣິສ ຈະລົງມະຕິ ກ່ຽວກັບ ມາດຕະການຮັດເຂັມຂັດ ຕື່ມອີກ (ເບິ່ງວີດີໂອ)
ລັດຖະສະພາຂອງກຣິສ ຈະລົງມະຕິກັນກ່ຽວກັບ ຮ່າງຍັດຕິປະຢັດທະຍັດຂອງປະເທດ ໃນວັນອາທິດມື້ນີ້.
ລັດຖະສະພາຂອງກຣິສ ກໍານົດຈະລົງມະຕິກັນໃນວັນອາທິດມື້ນີ້ ກ່ຽວກັບຮ່າງຍັດຕິວ່າດ້ວຍ ການເອົາມາດຕະການປະຢັດມັດທະຍັດຕື່ມອີກ ທີ່ສະຫະພາບຢູໂຮບຮຽກຮ້ອງໃຫ້ດໍາເນີນ ການ ເພື່ອແລກປ່ຽນກັບເງິນຊ່ອຍເຫລື້ອກູ້ໜີ້ສິນກ້ອນໃໝ່ນັ້ນ ຄະນະລັດຖະບານກຣິສ ໄດ້ຮັບຮອງເອົາຮ່າງຍັດຕິປະຢັດມັດທະຍັດດັ່ງກ່າວໃນຕອນເດິກ ວັນສຸກຜ່ານມານີ້ ຖ້າລັດຖະພາຮັບຜ່ານເອົາຮ່າງຍັດຕິສະບັບນີ້ກໍຈະອະນຸມັດໃຫ້ນາຍົກ ລັດຖະມົນຕີ Lucas Papademos ຕົກລົງຕໍ່ການຕັດຄ່າໃຊ້ຈ່າຍລົງຕື່ມອີກ ທີ່ຈໍາເປັນ ເພື່ອໃຫ້ໄດ້ຮັບເງິນຊ່ອຍກູ້ໜີ້ສິນງວດໃໝ່ຈໍານວນ 172 ຕື້ໂດລາ ເພື່ອຫລີກລ້ຽງການ ປະກາດລົ້ມລະລາຍນັ້ນ ຄະນະນໍາພາກຣິສ ໄດ້ພາກັນທໍາການຂໍ້ຮ້ອງແລະອອກຄໍາເຕື່ອນໃໝ່ ກ່ອນການລົງມະຕິ ຂັ້ນຊີຂາດກັນໃນວັນອາທິດມື້ນີ້ ໃນການກ່າວປາໄສທີ່ຖ່າຍທອດອອກທາງໂທລະພາບໃນວັນເສົາວານນີ້ ນາຍົກລັດຖະມົນ ຕີ Papademos ໄດ້ກ່າວປ້ອງກັນການຕັດໜ້າວຽກລົງຫລາຍພັນວຽກ ພ້ອມກັບການ ຕັດອັດຕາຄ່າແຮງງານຕໍ່າສຸດລົງ ແລະມາດຕະການປະຢັດມັດທະຍັດອື່ນໆ ທີ່ຈະເອື້ອອໍາ ນວຍໃຫ້ປະເທດ ໄດ້ຮັບເງິນຊ່ອຍກູ້ໜີ້ສິນງວດທີສອງນັ້ນ ທ່ານ George Papandreou ຜູ້ນໍາພັກສັງຄົມນິຍົມຫລື Pasok ແລະທ່ານ Antonis Samaras ຜູ້ນໍາພັກປະຊາທິປັດໃໝ່ ກໍໄດ້ອອກມາກ່າວໃນທໍານອງດຽວກັນກັບນາຍົກລັດ ຖະມົນຕີ ແລະຮຽກຮ້ອງໄປຍັງບັນດາສະມາຊິກສະພາຜູ້ແທນ ຈົ່ງໃຫ້ການສະໜັບສະໜຸນ ຕໍ່ການຕັດງົບປະມານຮອບຫລ້າສຸດນີ້ ໂດຍກ່າວວ່າ ມັນບໍ່ມີທາງເລືອກອື່ນໃດທີ່ພໍຈະດໍາ ເນີນການໄດ້ ທ່ານ Papandreou ກ່າວເຕືອນວ່າ ຄວາມລົ້ມແຫລວໃນການບໍ່ຮັບຜ່ານການເອົາມາດຕະ ການປະຢັດມັດທະຍັດນີ້ ຈະນໍາພາປະເທດໄປສູ່ຄວາມພິນາດ